(ЕС) No 923/2012.
 (15)
 Тези нови мерки включват също подробни разпоредби относно качеството на аеронавигационните данни и аеронавигационната информация, поради което Регламент (ЕС) No 73/2010 (5) следва да бъде отменен.
 (16)
 На индустрията и на компетентните органи на държавите членки следва да бъде дадено достатъчно време, за да се адаптират към мерките, които се въвеждат с настоящия регламент.
 (17)
 Мерките, предвидени в настоящия регламент, се основават на становища 02/2018, 03/2018 и 03/2019 на Агенцията за авиационна безопасност на Европейския съюз в съответствие с член 75, параграф 2, букви б) и в) и член 76, параграф 1 от Регламент (ЕС) 2018/1139.
 (18)
 Мерките, предвидени в настоящия регламент, са в съответствие със становището на комитета, създаден по силата на член 127 от Регламент (ЕС) 2018/1139,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕС) No 923/2012 се изменя, както следва:
 (1)
 член 2 се изменя, както следва:
 а)
 точка 57 се заменя със следното:
 „57.
 „контролирано летище“ (controlled aerodrome) означава летище, на което се осигурява обслужване по контрол на въздушното движение на летищния трафик“;
 б)
 добавят се следните точки 144 и 145:
 „144.
 „критична зона“ (critical area) означава зона с определени размери, простираща се около наземното оборудване за точен подход по прибори, в която присъствието на автотранспортни или въздухоплавателни средства ще доведе до недопустимо смущение на насочващите сигнали;
 145.
 „чувствителна зона“ (sensitive area) означава зона, простираща се извън критичната зона, в която паркирането или движението на въздухоплавателни или на автотранспортни средства, или и двете, ще повлияе на насочващия сигнал до степен той да бъде предаден до използващото го въздухоплавателно средство с недопустими смущения.“;
 (2)
 вмъква се следният член 4а:
 „Член 4а
 Аварийна УКВ
 честота
 1. Без да се засяга параграф 2, държавите членки гарантират, че аварийната УКВ честота (121.500 MHz) се използва само за аварийните цели, посочени в точка SERA.14095, буква г) от приложението.
 2. По изключение държавите членки могат да разрешат използването на аварийната УКВ честота, упомената в параграф 1, за други цели, различни от посочените в точка SERA.14095, буква г) от приложението, ако те са ограничени до необходимото за осъществяване на тяхното предназначение и с цел да се намали въздействието върху въздухоплавателно средство в бедствие или аварийно състояние и върху работата на органите за обслужване на въздушното движение.“;
 (3)
 приложението се изменя в съответствие с приложение I към настоящия регламент.
 Член 2
 Приложение III към Регламент (ЕС) No 139/2014 се изменя в съответствие с приложение II към настоящия регламент.
 Член 3
 Регламент за изпълнение (ЕС) 2017/373 се изменя, както следва:
 (1)
 член 1 се заменя със следното:
 „Член 1
 Предмет
 С настоящия регламент се определят общите изисквания за:
 а)
 предоставянето на услуги по управление на въздушното движение и аеронавигационното обслужване (УВД/АНО) за общото въздушно движение, по-специално за юридическите или физическите лица, предоставящи тези услуги и функции;
 б)
 компетентните органи и квалифицираните органи, действащи от тяхно име, които изпълняват задачи по сертифициране, надзор и правоприлагане по отношение на услугите, посочени в буква а);
 в)
 правилата и процедурите за проектиране на структурите на въздушното пространство.“;
 (2)
 член 2 се изменя, както следва:
 а)
 точка